คู่มือเล่นเกม:พนักงาน

## การจ้างพนักงาน

* ผู้เล่นสามารถจ้างพนักงานได้จากหน้าต่างจัดการสวนสัตว์
* ผู้เล่นสามารถจ้างพนักงานได้แม้ว่าเงินจะติดลบ
* เมื่อสร้างร้านค้าจะจ้างพนักงานขายโดยอัตโนมัติ

หากพนักงานดูแลสัตว์ต้องดูแล Habitat หลายแห่งจะทำให้พนักงานทำงานหนักมาก
เมื่อพนักงานดูแลสัตว์เหนื่อย พนักงานจะกลับไปพักฟื้นพลังที่ห้องพักพนักงาน
ผู้เล่นควรเช็คสถานะการทำงานของพนักงานอย่างสม่ำเสมอเพื่อจะได้บริหารการทำงานอย่างถูกต้อง
การวาง Keeper Hut ไว้ไกลเกินไปอาจทำให้พนักงานดูแลสัตว์ทำงานได้ไม่เต็มประสิทธิภาพ
ผู้เล่นสามารถจัดโซนทำงานให้กับพนักงานดูแลสัตว์ได้

***คำเตือน:** หากมี Habitat ที่อยู่นอกเหนือจากโซนทำงาน*
พนักงานดูแลสัตว์จะไม่ดูแล Habitat ดังกล่าวและอาจก่อให้เกิดปัญหาตามมา

## สัตวแพทย์ (Vet)

### หน้าที่

* รักษาการติดเชื้อ
* รักษาการบาดเจ็บ
* จับสัตว์ที่หลบหนี
* ทำความสะอาดซากสัตว์ตาย
* เคลื่อนย้ายสัตว์ (หน้าที่สำคัญน้อยสุด)

สัตวแพทย์ต้องใช้ห้องผ่าตัดในการรักษาสัตว์
สัตวแพทย์ต้องใช้ห้องค้นคว้าวิจัยในการค้นคว้าวิจัยสัตว์
เมื่อสัตวแพทย์เหนื่อย สัตวแพทย์จะกลับไปพักฟื้นพลังที่ห้องพักพนักงาน

## พนักงานทำความสะอาด (Caretaker)

### หน้าที่

* เคลื่อนย้ายสัตว์ (หน้าที่สำคัญสุด)
* เก็บกวาดทางเดิน
* ทำความสะอาดถังขยะ
* ทำความสะอาดห้องน้ำ

เมื่อพนักงานทำความสะอาดเหนื่อย พนักงานจะกลับไปพักฟื้นพลังที่ห้องพักพนักงาน

## พนักงานขาย (Vendor)

หากร้านค้าไม่มีพนักงานขาย ร้านค้านั้นจะไม่ทำงาน
เมื่อใดที่ผู้เล่นวางร้านค้า พนักงานขายจะถูกจ้างอัตโนมัติ
เมื่อพนักงานขายเหนื่อย พนักงานจะกลับไปพักฟื้นพลังที่ห้องพักพนักงาน
หากมีพนักงานขายคนอื่นที่ว่าง พนักงานคนนั้นจะทำหน้าที่แทน

## วิศวกร (Mechanic)

### หน้าที่

* ซ่อมกำแพง Habitat
* ซ่อมเครื่องกำเนิดไฟฟ้า
* ซ่อมเครื่องบำบัดน้ำ
* ซ่อมของที่โดนทำลาย เช่น ถังขยะ, ม้านั่ง และป้าย
* ค้นคว้าวิจัยสิ่งของและพิมพ์เขียวใหม่ ๆ

วิศวกรต้องใช้ Workshop ในการค้นคว้าวิจัย
เมื่อวิศวกรเหนื่อย วิศวกรจะกลับไปพักฟื้นพลังที่ห้องพักพนักงาน

## พนักงานรักษาความปลอดภัย (Security)

### หน้าที่

ทำหน้าที่ปกป้องสวนสัตว์จาก:

* อันธพาล
* โจร
* แขกที่โยนอาหารให้สัตว์
* แขกที่ส่งเสียงรบกวนสัตว์

เมื่อพนักงานรักษาความปลอดภัยเหนื่อย พนักงานจะกลับไปพักฟื้นพลังที่ห้องพักพนักงาน

## ความต้องการของพนักงาน

พนักงานมีค่าพลังงานที่จะลดลงเรื่อย ๆ และจะลดอย่างรวดเร็วหากต้องทำงานหนัก
พนักงานสามารถฟื้นคืนค่านี้ได้โดยการกลับไปพักที่ห้องพักพนักงาน

พนักงานมีค่าความสุขที่ผู้เล่นต้องคอยดูแลให้มีความสุขเสมอ ผู้เล่นอาจเพิ่มค่าจ้างให้สูงขึ้น หรืออาจตกแต่งสภาพแวดล้อมในที่ทำงานให้สวยงาม
ค่าความสุขจะลดลงเมื่อพนักงานเหน็ดเหนื่อย พนักงานที่ไม่มีความสุขอาจจะลาออกจากงาน

## การอัพเลเวลพนักงาน

การอัพเลเวลจะช่วยให้พนักงานมีความสุขขึ้น, ทำงานได้ดีขึ้น, ทนงานได้มากขึ้นและทำงานได้เร็วขึ้น
พนักงานใหม่ทุกคนจะเริ่มที่ระดับ 1 และสามารถอัพเลเวลได้ถึงระดับ 5
การอัพเลเวลสามารถทำได้จากหน้าต่างจัดการพนักงาน กดปุ่มลุกศรขึ้นสีเขียว
การอัพเลเวลไม่สามารถย้อนคืนได้ และเลเวลของพนักงานจะเพิ่มขึ้นเมื่อพวกเขากลับไปพักที่ห้องพักพนักงานครั้งถัดไป
พนักงานที่เลเวลเพิ่มขึ้นจะต้องการค่าจ้างสูงขึ้นตามลำดับ

## โซนทำงาน (Work zone)

โซนทำงานของพนักงานถือเป็นหนึ่งเครื่องมือในการบริหารพนักงานให้มีประสิทธิภาพ
โซนทำงานสามารถประกอบไปด้วยสิ่งปลูกสร้าง
(ที่พนักงานถูกกำหนดให้รับหน้าที่) ดังนี้:

* Habitat
* บล็อคจัดแสดง
* ร้านค้า
* สิ่งปลูกสร้างสำหรับพนักงาน
* รถราง
* เครื่องกำเนิดไฟฟ้า
* เครื่องบำบัดน้ำเสีย
* เอทีเอ็ม
* ห้องน้ำ

ผู้เล่นสามารถเซ็ทโซนทำงานที่ต้องการได้ในหน้า Zoo>Staff>Work zones

### สีของ Work zone

1. เขียว สิ่งปลูกสร้างนั้นอยู่ใน Workzone ที่เลือก
2. น้ำเงิน สิ่งปลูกสร้างนั้นอยู่ใน Workzone ที่เลือกและ Workzone อื่นเช่นกัน
3. ส้ม สิ่งปลูกสร้างนั้นอยู่ใน Workzone อื่น และไม่อยู่ใน Workzone ที่เลือกอยู่
4. แดง สิ่งปลูกสร้างนั้นอยู่นอก Workzone ใดๆ ก็ตาม

### การกำหนดพนักงานให้โซนนั้น ๆ

ผู้เล่นสามารถกำหนดโซนให้พนักงานได้ที่หน้าต่าง Zoo>Staff หรือหน้าต่างข้อมูลของพนักงาน

***Note:** พนักงานสามารถถูกกำหนดให้ทำงานในโซนเดียวกันได้หลายคน*